**Rīcības plāns,**

**kā organizēt mācību procesu epidemioloģiskās situācijas apstākļos**

**J. Endzelīna Kauguru pamatskolā 2020./2021. mācību gadā.**

 Kārtība izdota saskaņā ar Ministru kabineta 09.06.2020. Noteikumu Nr. 360

“Epidemioloģiskās drošības pasākumi Covid-19 infekcijas izplatības ierobežošanai” 25., 26., 27. punktu.

1. **Beverīnas novada pašvaldība** (turpmāk-Dibinātājs) sadarbībā ar **J. Endzelīna Kauguru** **pamatskolu** (turpmāk-skola) nosaka kārtību, kādā tiek nodrošinātas Covid-19 infekcijas izplatības ierobežošanas prasības, kas balstās uz pamatprincipiem, kas noteikti Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi) paredzēto un no tiem izrietošo prasību ievērošanai. Šo Noteikumu 4. punkts nosaka, ka, lai novērstu Covid-19 izplatību sabiedrībā, ir ievērojami šādi pamatprincipi:
* informēšana;
* distancēšanās;

- higiēna;

 - personas veselības stāvokļa uzraudzība.

1. Skolas vadība sadarbībā ar Dibinātāju lemj par mācību procesa organizēšanas kārtību, lai pēc iespējas mazinātu izglītojamo, skolotāju un darbinieku inficēšanās riskus, ievērojot mācīšanās procesa organizācijas pamatnosacījumus (elastību un patstāvību; mācību plāna un procesa piemērošana atbilstoši epidemioloģiskajai situācijai un izglītojamo vajadzībām; skolotāju, izglītojamo, vecāku, institūciju sadarbība un informēšana; sociāli emocionālā un cita veida atbalsts; nepieciešamo resursu nodrošinājums).
2. Pamatskolas direktore ar rīkojumu norīko atbildīgās personas, kuras koordinē noteikto prasību ieviešanu un uzraudzību. Pamatskolas darbinieki, izglītojamie, viņu vecāki vai likumiskie pārstāvji tiek informēti par minēto procesu un atbildīgajām personām un kontaktinformāciju.
3. Pasliktinoties epidemioloģiskai situācijai, skola sadarbībā ar Dibinātāju izstrādā rīcības plānu mācību daļējai (20%) vai pilnībā attālinātai organizēšanai. Skolas darbinieki, izglītojamie, viņu vecāki vai likumiskie pārstāvji un pakalpojumu sniedzēji tiks informēti par minēto plānu.

**Informēšanas pasākumi**

1. Skola nosaka izglītojamo vecākiem vai likumiskajiem pārstāvjiem un citām personām saistošu uzturēšanās kārtību izglītības iestādē, konkretizējot vispārējās epidemioloģiskās drošības prasības par distancēšanos un apmeklētāju plūsmas organizēšanas prasību ievērošanu. Šai kārtībai jābūt pieejamai izglītojamo vecākiem vai likumiskajiem pārstāvjiem un citām personām. Prasības publisko pamatskolas un dibinātāja tīmekļa vietnē.
2. Pamatojoties uz Noteikumu 5. punktu, skola redzamā vietā izvieto sekojošo informāciju:
3. pie skolas ziņojuma dēļa izliek brīdinājumu, ka iestādē nedrīkst atrasties personas, kurām noteikta pašizolācija, mājas karantīna vai izolācija vai, kurām ir elpceļu infekcija slimības pazīmes;
4. brīdinājumu par divu metru distances ievērošanu izvieto skolas gaiteņos u.c. redzamās vietās;
5. pareizas roku higiēnas nosacījumus izvieto gaiteņos, tualetes telpās.

**Distancēšanās pasākumi**

1. Pamatojoties uz Noteikumu 6. punktu, distancēšanās nodrošināšanai skola veic šādus piesardzības pasākumus:
2. mācību process notiek skolas rīcībā esošajās telpās un Kauguru kultūras namā;
3. komunikāciju ar izglītojamiem, viņu vecākiem vai likumiskajiem pārstāvjiem nosakām - e-pasts, mob. tālrunis, e-klase;
4. izglītojamo vecākiem vai likumiskajiem pārstāvjiem vēlams 1x dienā pārbaudīt informāciju

e – klasē.

1. 1.- 3. klase pusdieno - 1. maiņā, 4.-.6. un 7.a klase pusdieno - 2. maiņā, 7.b un 8. – 9. klase pusdieno - 3. maiņā.
2. Ārpusstundu aktivitātes, ārpusstundu pulciņu nodarbības ar dažādu klašu izglītojamajiem, skolotāja izvērtē un mazina riskus, paredzot distancēšanās un higiēnas prasību īstenošanu, priekšroku dodot pasākumiem, kur iespējams distancēties, un pasākumiem ārpus telpām;
3. Skola plāno un organizē mācību norisi sākumskolas, pamatskolas izglītojamajiem:
4. skaidro un mazina izglītojamo vairākkārtēju došanos ārpus skolas teritorijas dienas ietvaros;
5. iekštelpās, kur pastāv risks izglītojamajiem drūzmēties, piemēram, garderobes, skolas personāls atbild par distances ievērošanu, lai novērstu drūzmēšanos;
6. iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot **2 m** distanci no pārējām personām.
7. Pašvaldība, organizējot izglītojamo transportu, sadarbībā ar Iestādēm plāno transporta piepildījumu. Epidemioloģiskai situācijai pasliktinoties, apsver iespēju lietot sejas maskas vai mutes un deguna aizsegus skolā norīkotajā transportlīdzeklī.
8. Veic regulāru izmantotā transportlīdzekļa salona un kabīnes virsmu dezinfekciju.

**Higiēnas nodrošināšana**

 Pamatojoties uz Noteikumu 7. punktu veic šādus piesardzības pasākumus:

1. organizē roku mazgāšanu (mazgā rokas ar ūdeni un ziepēm, īpaši pirms un pēc ēšanas, pēc tualetes apmeklējuma vai pēc pastaigas ārā, roku mazgāšanu veic vismaz 40 sekundes, roku nosusināšanai lieto roku žāvētāju).
2. skola nodrošina visiem izglītojamajiem, darbiniekiem, pakalpojumu sniedzējiem un citiem iestādes apmeklētājiem iespēju ievērot roku higiēnu;
3. ir izvietota izglītojamajiem pieejama, skaidri salasāma informācija ar atgādinājumu par personīgo higiēnu, tai skaitā tualetes telpās:
* *Ja nav iespējams nomazgāt rokas, dezinficē tās ar spirtu saturošiem roku dezinfekcijas līdzekļiem! (dezinfekcijas līdzekļi atrodas 1. stāvā tam paredzētajā vietā, pie skolas lietvedes, pie internāta auklītēm).*
* *Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt!*
* *Nepieskaries sejai (acīm, degunam un mutei) ar nemazgātām rokām!”*
1. izglītojamie un skolas darbinieki lieto tikai personīgos rakstāmpiederumus;
2. mazina kopīgi lietojamo virsmu un priekšmetu skaitu (t.sk.skārienjutīgie ekrāni, datori/tastatūras/peles u.c.) un (*piemēram, datorklases*) pastiprināti tīra koplietošanas virsmas);
3. regulāri vēdina telpas ;
4. regulāri veic telpu mitro uzkopšanu. Rūpīgi tīra visas koplietošanas virsmas (piemēram, durvju rokturus, galdu virsmas, krēslu roku balstus un atbalsta virsmas, virsmas tualetēs, ūdens krānus, u.t.t), pielietojot dezinfekcijas līdzekļus.

**Internāta izmantošana**

1. Izmitinot izglītojamos internātā ievēro šādus principus:
2. koplietošanas telpas tiek izmantotas tikai nepieciešamības gadījumos, un netiek pieļauta izglītojamo pulcēšanās koplietošanas telpās;
3. koplietošanas telpu (tualetes, dušas telpa) izmantošana tiek plānota, lai nodrošinātu 2m distances ievērošanu un nepieļautu izglītojamo pulcēšanos;
4. telpās tiek nodrošināta roku mazgāšanas iespēja ar siltu ūdeni un ziepēm, kā arī tiek izvietoti roku dezinfekcijas līdzekļi;
5. telpās, t.sk. tualetes telpās, tiek izvietota izglītojamiem pieejama, skaidri salasāma informācija ar atgādinājumu par higiēnu;
6. rūpīgi tiek tīrītas visas koplietošanas virsmas.

**Izglītojamo un darbinieku veselības stāvokļa uzraudzība un**

**rīcība, ja ir aizdomas vai tiek atklāts infekcijas gadījums skolā**

1. Ja skolas darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, telefoniski informēt skolas atbildīgo personu un sazināties ar ģimenes ārstu, lai vienotos par turpmāko ārstēšanas režīmu. Ja iespējams kontakts ar citiem cilvēkiem skolā vai sabiedriskajā transportā, darbinieks lieto sejas masku vai mutes un deguna aizsegu. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
2. Ja izglītojamajam, atrodoties skolā, parādās akūtas elpceļu infekcijas slimības pazīmes (drudzis, klepus, elpas trūkums), skola:
3. sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā,
4. izglītojamais atgriezīsies skolā ar ārsta izziņu par veselības stāvokli.
5. Ja darbiniekam vai izglītojamam skolā ir konstatēti nopietni veselības traucējumi, tiek izsaukts Neatliekamās medicīniskās palīdzības dienests.
6. Ja akūtas elpceļu infekcijas pazīmes konstatētas diviem vai vairāk izglītojamajiem un ir radušās aizdomas par grupveida saslimšanu, skola:
7. izolē izglītojamos, nodrošinot pieaugušā klātbūtni;
8. lieto sejas maskas un mutes/deguna aizsegus;
9. sazinās ar izglītojamā vecākiem vai likumiskajiem pārstāvjiem un nodrošina informācijas sniegšanu telefoniski. Kontaktus saziņai skatīt www.spkc.gov.lv.
10. Ja izglītojamam vai skolas darbiniekam tiks konstatēta Covid-19 infekcija, un šis gadījums būs epidemioloģiski saistīts ar skolu, SPKC epidemiologi noteiks īpašus pret epidēmijas pasākumus atbilstoši konkrētajai situācijai un sniegs individuālas rekomendācijas skolas vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai skolai. Šajā gadījumā skolas vadītājam ir pienākums pildīt SPKC norādījumus. Skolas vadītājs par šo faktu un saņemtajiem SPKC norādījumiem informē iestādes dibinātāju, savukārt Dibinātāja pārstāvis (Izglītības un kultūras nodaļas vadītājs) – Izglītības kvalitātes valsts dienestu (e-pasts: ikvd@ikvd.gov.lv) par faktu, ja skolai tiek noteikta karantīna un mācības notiks attālināti.

**Papildus ieteikums izglītojamo vecākiem un viņu likumiskajiem pārstāvjiem**

1. Izglītojamo vecāki un to likumiskie pārstāvji skolas apmeklējumos ievēro vispārējos piesardzības pasākumus – distancēšanos un roku dezinficēšanu. Apmeklējumu ieteicams iepriekš saskaņot ar klases audzinātāju, internāta audzinātāju vai skolas administrāciju.

Direktore I.Rambola